PTTGC กำไรไตรมาส 3 ฟื้นตัว 21% จากไตรมาสก่อนขานรับส่วนต่างอะโรเมติกส์-โรงกลั่นพุ่ง
PTTGC กำไรไตรมาส 3 ฟื้นตัว 21% จากไตรมาสก่อนขานรับส่วนต่างอะโรเมติกส์-โรงกลั่นพุ่ง
PTTGC กำไรไตรมาส 3 ฟื้นตัว 21% จากไตรมาสก่อนขานรับส่วนต่างอะโรเมติกส์-โรงกลั่นพุ่ง
7 พ.ย. 2562

บริษัท พีทีที โกลบอล เคมิคอล จำกัด (มหาชน)  หรือ PTTGC รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) มีกำไรสุทธิ 2,663 ล้านบาท จากไตรมาส 3/61 มีกำไรสุทธิ 12,792 ล้านบาท ขณะที่งวด 9 เดือนแรกมีกำไรสุทธิ 11,308 ล้านบาท จากช่วงเดียวกันเมื่อปีก่อนมีกำไรสุทธิ 36,008 ล้านบาท
อย่างไรก็ตามผลประกอบการในไตรมาส 3/2562 ของ PTTGC มีกำไรสุทธิ 2,663 ล้านบาท (0.59 บาท/หุ้น) ปรับตัวเพิ่มขึ้นร้อยละ 21 จากไตรมาส 2/2562 โดยผลประกอบการในไตรมาสนี้มีการปรับตัวดีขึ้นจากไตรมาสก่อนหน้า เนื่องจากปริมาณการขายที่ปรับตัวสูงขึ้นตามอัตราการใช้กำลังการผลิตที่เพิ่มขึ้น โดยเฉพาะในส่วนของธุรกิจอะโรเมติกส์ที่เสร็จสิ้นการปิดซ่อมบำรุงตามแผนของโรงอะโรเมติกส์หน่วยที่ 1 ในไตรมาสก่อนหน้า ประกอบกับส่วนต่างของผลิตภัณฑ์โรงกลั่นและส่วนต่างของผลิตภัณฑ์อะโรเมติกส์ปรับตัวสูงขึ้น